**HLAVNÉ ZMENY VO FINANČNEJ PRÍRUČKE SAMRS 2018**

**ROZPOČET**

**Zjednodušená štruktúra rozpočtu.** Pôvodná štruktúra rozpočtu bola na skupiny položiek, položky a podpoložky. Teraz sledujeme **priame** (5 skupín a rozpočtové položky) a **nepriame náklady** (réžia prijímateľa a partnera). V priamych nákladoch je po novom aj projektový tím a monitorovacie cesty.

**Zvýšená flexibilita rozpočtu.** Presuny medzi **položkami v rozpočte** v rámci jednej **skupiny** je možné uskutočňovať do 10 %. Je možné vytvárať aj nové položky v rozpočte, ak nebudú zmenené výstupy a ciele projektu. Presuny nad 10 % v rámci skupiny podliehajú schvaľovaniu SAMRS. Skrátili sme lehotu na 10 pracovných dní.

**Zavedenie jednotných limitov.**

* Maximálny %limit na nepriame náklady **7 %** z celkových oprávnených nákladov
* Maximálny %limit pre riadenie projektu je **20 %** z celkových oprávnených nákladov
* Maximálny %limit na inicializačné náklady **2 %**

**OPRÁVNENÉ NÁKLADY - Presné vymedzenie a špecifikácia 10 skupín:**

1. nákup nehnuteľností (pozemky a stavby),
2. nákup hmotného a nehmotného majetku (okrem nehnuteľností),
3. nákup použitého zariadenia,
4. finančný prenájom a operatívny nájom,
5. osobné náklady,
6. cestovné náhrady,
7. ostatné náklady - externé služby (outsourcing),
8. finančné náklady a poplatky,
9. daň z pridanej hodnoty a iné dane
10. inicializačné náklady

V pôvodnej príručke bolo iba **všeobecne** vymedzené, ktoré náklady sa považujú za oprávnené.

**Presné vymedzenie oprávnenosti režijných nákladov.**

**LIMITY OSOBNÝCH NÁKLADOV**

Zmeny vštruktúre projektových pozícií (**presné vymedzenie minimálnych kvalifikačných predpokladov a požadovanej praxe**) a k nim prislúchajúcich **limitov celkovej ceny práce na mzdu zamestnanca**, resp. sadzbu dodávateľa. Štruktúra je nasledovná:

1. **Administratívny** (asistent projektového/ finančného manažéra) **a riadiaci personál projektu** (projektový/finančný manažér)
2. **Odborný personál** (koordinátor, konzultant, školiteľ odbornej aktivity) - odborník junior, odborník senior
3. **Terénny pracovník**
4. **Expertný personál** - expert č.1, expert č.2

**Formulár personálnej matice** stačí vyplniť na 50 % **pri podpise zmluvy** (nie na 60 % pri žiadosti).

**SPOLUFINANCOVANIE**

**Konečná výška spolufinancovania bude priamo úmerná k reálnemu čerpaniu dotácie** → výška povinného spolufinancovania sa ráta priamo úmerne k čerpaniu ODA dotácie. Prijímateľ nemusí vydokladovať plnú sumu spolufinancovania ku ktorej sa zaviazal v zmluve, v prípade že ani dotáciu nevyčerpal na 100%.

**POSTUP PRI PREDKLADANÍ ŽIADOSTI O PLATBU**

**Prijímateľ predkladá iba priebežnú správu a vyúčtovanie nákladov**. SAMRS vysúťažila **audítorskú firmu**, ktorá overí informácie uvedené vo finančnej správe. Po preukázaní splnenia podmienok poskytnutej dotácie budú finančné prostriedky poukázané na projektový účet prijímateľa do 10 pracovných dní(skrátenie lehoty).

**POSTUP A ZÁSADY PRI VYÚČTOVANÍ DOTÁCIE**

K vyúčtovaniu prijímateľ predkladá **overené kópie** (predtým iba originály) daňových dokladov a účtovných dokladov prijímateľa.

**ZÁSADY ZADÁVANIA ZÁKAZIEK -** pridaný mechanizmus fungovania verejného obstarávania

**PRÍLOHY -** Aktualizácie príloh vo Word a Excel